Policajný zbor

náhľad|Policajná Toyota RAV 4 so zapnutým výstražným zvukovým a rozhlasovým zariadením.
náhľad|vpravo|Služobné vozidlo Nissan X-Trail (Kremnica)
náhľad|Hliadka poriečneho oddelenia Policajného zboru na Dunaji
náhľad|Špeciálny protiteroristický útvar Lynx commando
náhľad|Príslušníci jazdeckého oddielu Krajského riaditeľstva Policajného zboru v Bratislave

Policajný zbor§ 1 ods. 1 zákona Národnej rady Slovenskej republiky č. 171/1993 Z. z. zo 6. júla 1993 o Policajnom zbore v znení neskorších predpisov. Konsolidované znenie dostupné online. [cit. 2020-10-03]. (od 1. marca 1991 do 1. septembra 1993 názov Policajný zbor Slovenskej republiky§ 1 zákonného opatrenia predsedníctva Slovenskej národnej rady č. 57/1991 Zb. z 25. januára 1991 o zriadení Policajného zboru Slovenskej republiky. Dostupné online. [cit. 2020-10-03].) je ozbrojený bezpečnostný zbor (pozri polícia) Slovenskej republiky, ktorý plní úlohy vo veciach ochrany základných ľudských práv a slobôd, najmä pri ochrane života, zdravia, osobnej slobody a bezpečnosti osôb pri ochrane majetku. Policajný zbor ďalej odhaľuje trestné činy, zisťuje ich páchateľov, vykonáva prevenciu kriminality. Policajný zbor taktiež vykonáva boj proti zločinnosti vrátane jej organizovaných foriem a medzinárodných foriem a úlohy, ktoré pre Policajný zbor vyplývajú z medzinárodných záväzkov Slovenskej republiky. Vznikol transformáciou Verejnej bezpečnosti ako zložky Zboru národnej bezpečnosti na území Slovenska na základe zákonného opatrenia predsedníctva Slovenskej národnej rady č. 57/1991 Zb. z 25. januára 1991 o zriadení Policajného zboru Slovenskej republiky, pričom po rozdelení Česko-Slovenska boli jeho kompetencie nanovo upravené zákonom Národnej rady Slovenskej republiky č. 171/1993 Z. z. zo 6. júla 1993 o Policajnom zbore, ktorý – po mnohých novelizáciách – platí do súčasnosti.

Od 27. januára 2025 je riadením policajného zboru poverená gen. Jana Maškarová.

 Úlohy Policajného zboru 
Policajný zbor chráni život a bezpečnosť osôb a majetok, zaisťuje osobnú bezpečnosť prezidenta republiky a ďalších osôb určených vládou, bezpečnosť osôb, ktorým sa pri ich pobyte na území Slovenska poskytuje osobná ochrana podľa medzinárodných zmlúv, a ochranu určených objektov, odhaľuje trestné činy a zisťuje ich páchateľov, spolupôsobí pri odhaľovaní daňových únikov a nezákonných finančných operácií, vykonáva vyšetrovanie a vyhľadávanie o trestných činoch, vedie boj proti terorizmu, zabezpečuje ochranu štátnych hraníc, zabezpečuje ochranu objektov osobitného významu, spolupôsobí pri zabezpečovaní verejného poriadku, a ak bol porušený, robí opatrenia na jeho obnovenie, dohliada na bezpečnosť a plynulosť cestnej premávky a spolupôsobí pri jej riadení, odhaľuje priestupky a zisťuje ich páchateľov, a ak tak ustanovuje osobitný zákon, priestupky objasňuje a prejednáva, vykonáva pátranie po osobách a pátranie po veciach, plní úlohy štátnej správy a iné úlohy ak tak ustanovujú osobitné predpisy a plní úlohy na úseku prevencie v rozsahu pôsobnosti ustanovenej zákonom.

 Organizačné členenie Policajného zboru 
Organizačné členenie Policajného zboru je veľmi zložité, preto sa vo všeobecnosti ustanovujú dva typy organizačného členenia, a to: vertikálne a horizontálne.

 Vertikálne organizačné členenie 
Vertikálne organizačné členenie člení Policajný zbor na samostatné útvary:

 Prezídium Policajného zboru
 Krajské riaditeľstvo Policajného zboru
 Okresné riaditeľstvo Policajného zboru
 Obvodné oddelenie Policajného zboru

 Horizontálne organizačné členenie 
Horizontálne organizačné členenie člení Policajný zbor na služby:

 kriminálnej polície (odbory kriminálnej polície a iné útvary prezídia špecializujúce sa na boj proti kriminality)
 finančnej polície
 poriadkovej polície (odbory poriadkovej polície, Pohotovostné motorizované jednotky a Pohotovostné policajné útvary)
 dopravnej polície (odbor dopravnej polície, dopravné inšpektoráty)
 železničnej polície (odbory a oddelenia železničnej polície)
 ochrany objektov (odbory a oddelenia ochrany objektov)
 hraničnej a cudzineckej polície (Úrad hraničnej a cudzineckej polície)
 osobitného určenia (Útvar osobitného určenia)
 ochrany určených osôb (Odbor ochranných služieb Úradu špeciálnych služieb a operácií + Úrad ochrany ústavných činiteľov a diplomatických misií MV)
 inšpekčnú (odbory a oddelenia kontroly + Úrad inšpekčnej služby MV)

 Vedenie Policajného zboru 
V súvislosti s útokom v Spišskej Starej Vsi minister vnútra Matúš Šutaj Eštok (Hlas – SD) 18. januára 2025 odvolal dovtedajšieho prezidenta Policajného zboru, plk. Ľubomíra Soláka. Za jeho dočasného nástupcu určil dovtedajšieho viceprezidenta, plk. Rastislava Polakoviča.

 Bývalí prezidenti Policajného zboru  
Hamranov predchodca, Peter Kovařík sa dočasným prezidentom stal 1. septembra 2020. Nahradil Milana Lučanského, ktorý odišiel k 31. augustu 2020, Lučanský vo funkcii pôsobil od roku 2018. 28. septembra 2020 minister vnútra Roman Mikulec vypísal výberové konanie na miesto prezidenta. 9. decembra 2020 Ministerstvo vnútra zverejnilo, že o funkciu prezidenta mali záujem 4 kandidáti, ale dvaja z nich nevyhoveli podmienkam. Do ďalšieho kola postúpili Peter Kovařík a veliteľ Útvaru osobitného určenia Štefan Hamran. 11. januára 2022 si Štefan Hamran vybral nového prvého viceprezidenta: stal sa ním doterajší poverený šéf NAKA plk. Branko Kišš. Druhým policajným prezidentom sa stal pplk. Damián Imre z Útvaru osobitného určenia (Lynx Commando).

Bývalý prezident Tibor Gašpar plánoval reformu špecializovaných útvarov, ktorá mala znížiť duplicitu niektorých funkcií. Chcel vymeniť technické zabezpečenie PZ. Minister vnútra Robert Kaliňák "plánuje, že polícia čo najviac zbaví občanov tzv. dennej kriminality - vykrádania bytov, chát a motorových vozidiel. Okrem toho chcú viacerými prostriedkami zvýšiť autoritu niektorých priestupkov v občianskom spolunažívaní, najmä na východnom Slovensku." Tibor Gašpar sa s predsedom vlády Petrom Pellegrinim dohodol, že do 31. mája 2018 rezignuje z postu policajného prezidenta. Vo svojej funkcii mal teda byť 2207 dní, čím sa stane najdlhšie slúžiacim prezidentom zboru.

Od 1. decembra 2023 bol prezidentom plk. Mgr. Ľubomír Solák, predtým od 15. novembra dočasne povereným prezident. Vo funkcii nahradil takisto dočasne povereného plk. Rastislava Polakoviča, ktorý viedol Policajný zbor od októbra 2023.

Minister vnútra Matúš Šutaj Eštok (Hlas – SD) k 15. novembru 2023 za dočasného prezidenta určil Ľubomíra Soláka. 26. októbru odvolal dovtedajšieho  prezidenta Policajného zboru, plk. Štefana Hamrana. Za dočasného prezidenta menoval plk. Rastislava Polakoviča. 11. januára 2022 si Štefan Hamran vybral nového prvého viceprezidenta: stal sa ním doterajší poverený šéf NAKA Branko Kišš. Druhým policajným prezidentom sa stal Damián Imre z Lynx Commanda, špeciálneho protiteroristického útvaru (Útvar osobitného určenia).

 Zoznam bývalých prezidentov Policajného zboru a ich viceprezidentov  
 plk. František Krajča, policajný prezident od 18.8.1992 do 16.3.1994, bol teda vo funkcii 575 dní
 gen. Štefan Lastovka (od 16. marca 1994 do 3. januára 1995, 293 dní)
 plk. Jozef Holdoš (od 3. januára 1995 do 1. júla 1997, 910 dní) 
 plk. Peter Nemec (od 1. júla 1997 do 2. novembra 1998, 489 dní)
 gen. Ján Pipta  (od 3. novembra 1998 do 31. mája 2001, 940 dní)
 plk. Pavel Zajac (od 1. júna 2001 do 29. októbra 2002, 515 dní)
 plk. Anton Kulich (od 30. októbra 2002 do 7. augusta 2006, 1377 dní)
 gen. Ján Packa (od 8. augusta 2006 do 17. júla 2010, 1439 dní)
 plk. Jaroslav Spišiak (od 19. júla 2010 do 15. mája 2012, 666 dní)  Prvým viceprezidentom bol plk. JUDr. Ján Vaľo.
 gen. Tibor Gašpar (od 15. mája 2012 do 31. mája 2018, 2207 dní)
 gen. Milan Lučanský (od 1. júna 2018 do 31. augusta 2020, 822 dní)
 plk. Peter Kovařík (ako dočasne poverený prezident PZ od 1. septembra 2020 do 27. januára 2021, oficiálne v úrade od 28. januára do 31. augusta 2021, 365 dni)
 plk. Štefan Hamran (dočasne od 20. septembra 2021 do 31. marca 2022, 193 dní; do 26. októbra 2023)
 plk. Rastislav Polakovič (ad interim 27. októbra 2023 do 14. novembra 2023; 18 dní)
 plk. Ľubomír Solák (ad interim od 15. novembra 2023, riadne od 1. decembra 2023; odvolaný 18. januára 2025)
 Viceprezident pre pre vnútorný poriadok a bezpečnosť: plk. Ing. Rastislav Polakovič (od 1. mája 2024)
 Viceprezident pre službu kriminálnej polície a migráciu: plk. PhDr. Ivan Hapšták (od 15.novembra 2024 do 31.12. 2024)
 plk. Ing. Rastislav Polakovič, 18. januára 2025, vymenovaný dočasne.

 Služobný pomer 
 Služobná prísaha 
Občan pri vzniku služobného pomeru policajta skladá služobnú prísahu, ktorá znie:

„Sľubujem vernosť Slovenskej republike. Budem čestný, statočný a disciplinovaný. Svoje sily a schopnosti vynaložím na to, aby som chránil práva občanov, ich bezpečnosť a verejný poriadok, a to aj s nasadením vlastného života. Budem sa riadiť ústavou, ústavnými zákonmi, zákonmi a ďalšími všeobecne záväznými právnymi predpismi. Tak prisahám!“

 Hodnosti 

Policajtovi patrí hodnosť. Ustanovené sú nasledujúce hodnosti:

 Práporčícke hodnosti stržm.  strážmajster nstržm.  nadstrážmajster pprap.  podpráporčík prap.  práporčík nprap.  nadpráporčík Dôstojnícke hodnosti ppor.  podporučík por.  poručík npor.  nadporučík kpt.  kapitán mjr.  major pplk.  podplukovník plk.  plukovník Generálska hodnosť gen.  generál

Od 1. júna 2023 je zrušená hodnosť a tak isto aj služba kadeta, ktorá bola určená pre študentov policajných škôl. Miesto toho získa policajt po nástupe hneď najnižšiu policajnú hodnosť, a to hodnosť strážmajstra.

 Vznik služobného pomeru 
Prijatie do služobného pomeru príslušníka Policajného zboru je upravené zákonom č. 73/1998 Z. z. o štátnej službe príslušníkov Policajného zboru, Slovenskej informačnej služby, Zboru väzenskej a justičnej stráže Slovenskej republiky a Železničnej polície ¹. Podmienky prijatia do služobného pomeru upravuje § 14 zákona. Policajtom môže byť štátny občan Slovenskej republiky, ktorý spĺňa nasledujúce podmienky:

 je starší ako 18 rokov,
 je bezúhonný,
 je spoľahlivý,
 má úplné stredné vzdelanie s maturitou,
 je zdravotne, telesne a duševne spôsobilý na výkon služby,
 ovláda štátny jazyk,
 má trvalý pobyt na území Slovenskej republiky,
 ku dňu prijatia do štátnej služby nie je členom politickej strany alebo politického hnutia,
 je spôsobilý na právne úkony v plnom rozsahu,
 ku dňu prijatia do štátnej služby skončí činnosti, ktorých vykonávanie je zakázané podľa § 48 ods. 6 a 7 zákona.

 Činnosť Policajného zboru 
 Medzinárodná policajná spolupráca 

Ústredným pracoviskom Policajného zboru pre medzinárodnú policajnú spoluprácu je Úrad medzinárodnej policajnej spolupráce (ÚMPS). Úrad je členený na analytické a organizačné oddelenie, oddelenie medzinárodnej policajnej spolupráce, národnú ústredňu Europol, národnú ústredňu Sirene, národnú ústredňu Interpol, národnú ústredňu informácií o pasažieroch a operačné centrum .

 Výzbroj 
Zložky Policajného zboru používajú pri plnení úloh zbrane rôznych typov. Štandardnou zbraňou policajtov je pištoľ Glock 17 Gen 4. Medzi štandardnú výzbroj patrí samopal B&T APC9, útočná puška Samopal vzor 58V a tiež brokovnica Winchester Defender 1300. Zásahové jednotky a špeciálne útvary používajú moderné zbrane rôzneho typu.

Policajti na Slovensku boli do konca roka 2019 kompletne prezbrojení. Pôvodne boli vyzbrojení pištoľou CZ 82, ale po 25 rokoch služby došlo k značnému opotrebeniu, kvôli ktorému bolo nutné zabezpečiť policajtom nové kvalitné zbrane. Ministerstvo vnútra SR zakúpilo pištole Glock 17 v počte viac ako 17 tisíc kusov s príslušenstvom. Takisto pištole CZ P-07 DUTY s príslušenstvom v počte viac ako 8 tisíc kusov a CZ 2075 RAMI v počte tisíc kusov. Novo zavedené zbrane sú kvalitnejšie, majú nižšiu hmotnosť, modernú konštrukciu, vyššiu kapacitu zásobníka a sú vo výkonnejšom kalibri 9 mm Luger. Útočne pušky Samopal vzor 58 boli vo veľkej miere obmenené samopalmi B&T APC9, ktoré používajú jednotné 9mm strelivo s pištoľami Glock 17. 
+Prehľad výzbrojeZbraňKrajina pôvoduTypPoužívateľObrázok Glock 17 Gen 4  Rakúsko samonabíjacia pištoľ štandardná služobná osobná pištoľ takmer každého policajta, základné útvary a takmer každé špecializované útvary 117x117pixelůCZ P-07 DUTY Českosamonabíjacia pištoľštandardná služobná pištoľ základných útvarov, alternatíva ku Glock 17bezrámu|127x127bodTaser X26 Spojené štáty americkéelektrický paralyzérnesmrtiaca zbraň na princípe elektrického šoku využívajúca vystrelené elektródy, základné útvary, Pohotovostná motorizovaná jednotka, Útvar osobitného určeniavľavo Winchester Defender 1300  Spojené štáty americké pumpovacia brokovnica štandardná služobná brokovnica základných útvarov, Útvar osobitného určenia bezrámu|181x181bodBrügger & Thomet APC Švajčiarskosamopalštandardný služobný samopal základných útvarov, Pohotovostná motorizovaná jednotkabezrámu|131x131bod Samopal vzor 58V (modernizovaná verzia)  /   Česko-Slovensko / Slovensko útočná puška štandardná služobná útočná puška základných útvarov, Útvar osobitného určenia, Pohotovostná motorizovaná jednotka, Zásahová jednotka ÚHCPvľavo|bezrámu CZ 75  Česko-Slovensko / Česko samonabíjacia pištoľ Zásahová jednotka ÚHCP 100px CZ 82  Česko-Slovensko samonabíjacia pištoľ štandardná osobná zbraň, Pohotovostná motorizovaná jednotka používaná slovenskou políciou do roku 2016 100px SIG Sauer P226  Švajčiarsko samonabíjacia pištoľ Útvar osobitného určenia 100px FN Five-seven  Belgicko samonabíjacia pištoľ Útvar osobitného určenia 100px Benelli Nova M3  Taliansko pumpovacia brokovnica Útvar osobitného určenia Benelli M4 Super 90  Taliansko poloautomatická brokovnica Odbor špeciálnej ochrany 100px Samopal vzor 61  Česko-Slovensko samopal Zásahová jednotka ÚHCP 100px Heckler & Koch MP5A5  Nemecko samopal Útvar osobitného určenia, Odbor špeciálnej ochrany Heckler & Koch MP5SD  Nemecko samopal Útvar osobitného určenia 100px Heckler & Koch MP5K-PDW  Nemecko samopal (osobná obranná zbraň) Útvar osobitného určenia, Odbor špeciálnej ochrany 100px FN P90  Belgicko samopal (osobná obranná zbraň) Útvar osobitného určenia 100px Heckler & Koch G36 (s granátometom AG36)  Nemecko útočná puška Útvar osobitného určenia 100px FN F2000 (s granátometom EGLM)  Belgicko útočná puška Útvar osobitného určenia 100px SIG Sauer 551 SWAT  Švajčiarsko útočná puška Útvar osobitného určenia  SIG Sauer 3000  /   Švajčiarsko / Nemecko odstreľovacia puška Útvar osobitného určenia 100px Heckler & Koch GP69  Nemecko granátomet Útvar osobitného určenia

 Referencie 

 Pozri aj 
 železničná polícia

 Iné projekty 

 Externé odkazy 
 Etický kódex príslušníka Policajného zboru
 Ministerstvo vnútra Slovenskej republiky - polícia
 Pfotos Útvar osobitného určenia (UOU)


Kategória:Integrovaný záchranný systém
Kategória:Polícia na Slovensku
Kategória:Ministerstvo vnútra Slovenskej republiky